रांची के हॉस्टल में छात्रा की मौत, हत्या का केस
लालपुरके न्यू नगड़ाटोली के कोचिंग इंस्टीट्यूट के हॉस्टल में गुरुवार रात मेडिकल प्रवेश परीक्षा की तैयारी कर रही इच्छिता सिंह (20) की संदिग्ध परिस्थिति में मौत हो गई। कोचिंग संचालकों के मुताबिक उसका शव हॉस्टल के कमरे में फंदे पर लटका मिला था। छात्रा के पिता संजय कुमार सिंह ने लालपुर थाने में कोचिंग सेंटर के चारों संचालकों के खिलाफ हत्या का केस दर्ज कराया है। पोस्टमार्टम में छात्रा के गले, चेहरे और दोनों हथेलियों पर जख्म के निशान मिले हैं।
सिविल कांट्रैक्टर संजय कुमार सिंह ने बताया कि वे डालटनगंज के बेलवाटिका के रहने वाले हैं। उनका परिवार रांची के जगन्नाथपुर थाना क्षेत्र के सेक्टर-टू के क्वार्टर नंबर बी/1240 में रहता है। बेटी कोचिंग इंस्टीट्यूट में मेडिकल प्रवेश परीक्षा की तैयारी कर रही थी। इंस्टीट्यूट के हॉॅस्टल में ही रहती थी। गुरुवार रात वह डालटनगंज में थे। रात आठ बजे उससे फोन पर बात हुई थी। वह काफी खुश थी। रात 9:28 बजे इंस्टीट्यूट के संचालक ने फोन पर बताया कि बेटी ने खुदकुशी कर ली है। उन्होंने प|ी को बताया। वह रिम्स पहुंची तो बेटी की लाश पड़ी थी। उन्होंने कहा कि संचालकों ने पुलिस को करीब 12:30 बजे इसकी सूचना दी।
bho_Deva hin_Deva hin_Deva